Diari Oficial de la Generalitat Valenciana


Sumari del DOGV 4841, del 14-09-2004 (2004/9186)

ORDRE de 6 de setembre de 2004, de la Conselleria d'Agricultura, Pesca i Alimentació, per la qual s'aprova el Pla d'Obres d'Interés General de la Comarca de la Costera II-part (terme municipal de la Font de la Figuera).
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4841

Data del DOGV
:   14-09-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/9186


Data del document
:   06-09-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * Font de la Figuera, la
    * ordenació hidràulica
    * programa d'actuació
    * ordenació hidroagrícola

ORDRE de 6 de setembre de 2004, de la Conselleria d'Agricultura, Pesca i Alimentació, per la qual s'aprova el Pla d'Obres d'Interés General de la Comarca de la Costera II-part (terme municipal de la Font de la Figuera). [2004/9186]
  
Els cultius de la comarca de la Costera, fonamentalment cítrics, i en concret en el terme municipal de la Font de la Figuera de fruiters, vinya i horta, componen una molt important contribució al producte interior brut de la zona, encara que la seua rendibilitat pot quedar a curt termini amenaçada per les dificultats en la distribució de l'aigua de reg, la seua falta de qualitat i l'absència d'infraestructures de regulació, en termes generals i, concretament, en el terme municipal de la Font de la Figuera.
  
Les disponibilitats d'aigua, per a este cas, es concreten en aigües subterrànies i les procedents de la depuració de les aigües residuals de la població de la Font de la Figuera
  
D'altra banda les dotacions efectives resulten escasses, i obliga al sistema de torns que dificulta el cultiu, a la qual cosa s'unix l'augment de costos per bombament, conseqüència immediata de la falta de regulació en el subministrament d'aigua.
  
La situació actual pot ser modificada per mitjà de l'esmena de les deficiències indicades, amb la construcció de basses i la seua interconnexió, condicionament de conduccions, fins a la capçalera de les conduccions, etc., així com a la substitució del sistema de reg existent per les modernes tècniques de reg localitzat.
  
Així mateix es fa necessari el condicionament i millora de les comunicacions rurals, adequant-les a les exigències del tràfic agrícola modern.
  
Per tot això, a proposta de la Direcció General de Modernització d'Infraestructures Agràries, i fent ús de les competències que tinc atribuïdes:
  
ORDENE
  
Article 1
  
S'aprova el Pla d'Obres d'Interés General de la Comarca de la Costera II-part, terme municipal de la Font de la Figuera.
  
Article 2
  
D'acord amb el que indica la Llei 8/2002, de 5 de desembre, d'Ordenació i Modernització de les Estructures Agràries de la Comunitat Valenciana (DOGV d'11.12.2002), que en l'article 4t-1.C declara d'interés agrari de la Comunitat Valenciana la realització d'obres d'interés general incloent-se com a tal en l'article 35.1 les obres de conduccions d'aigua per a reg, electrificacions, instal·lacions de bombament, capçals de filtrat i abonat, automatismes, basses de regulació i emmagatzemament, xarxes principals de reg i camins de servici agrícola, procedix conforme a l'article 36 l'aprovació del pla d'obres esmentat, la projecció i l'execució del qual correspon (article 29-1.a) a la Direcció General d'Infraestructures Agràries, segons Decret del Consell 199/2003, de 3 d'octubre (DOGV de 08.10.2003).
  
Les obres esmentades queden classificades com d'interés general d'acord amb la legislació ressenyada.
  
DISPOSICIONS FINALS
  
Primera
  
La Direcció General de Modernització d'Infraestructures Agràries dictarà les normes complementàries per a una millor aplicació d'allò que disposa esta ordre.
  
Segona
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 6 de setembre de 2004.
  
El conseller d'Agricultura, Pesca i Alimentació,